უნივერსიტეტის ღონისძიებების პორტალი

ხმელთაშუა ზღვის კერძების პრეზენტაცია „უნიფუდში“
2017-11-24 11:30 (Asia/Dubai)
24 ნოემბერს, 11:30 საათზე, იტალიური სამზარეულოს მსოფლიო კვირეულის ფარგლებში ილიას სახელმწიფო უნივერსიტეტის კაფეტერია „უნიფუდში“ გაიმართება ხმელთაშუა ზღვის კერძების პრეზენტაცია.
ღონისძიებას აწყობს ტუშას უნივერსიტეტის (იტალია) ერაზმუს + კოორდინატორი ანჯელა ფატორეტი და ამავე უნივერსიტეტის პროფესორი ნიკოლო მერენდინო.
პრეზენტაციას დაესწრებიან იტალიის ელჩი საქართველოში ანტონიო ბარტოლი, ელჩის მოადგილე სტეფანო კრეშენცი და სხვ.
დრო: 24 ნოემბერი, 11:30 საათი
ადგილმდებარეობა: „უნიფუდი“ (ქ.ჩოლოყაშვილის 3/5), ილიას სახელმწიფო უნივერსიტეტის E კორპუსი

კნუტ ჰამსუნის „პანის“ პრეზენტაცია ილიაუნის ლიტერატურულ კლუბში
2017-11-22 19:00
22 ნოემბერს, 19:00 საათზე, ილიას სახელმწიფო უნივერსიტეტის წიგნის სახლ „ლიგამუსში“ ილიაუნის ლიტერატურული კლუბი და ბაკურ სულაკაურის გამომცემლობა გეპატიჟებათ უდიდესი ნორვეგიელი მწერლის, ნობელის პრემიის ლაურეატის, კნუტ ჰამსუნის (1859-1950) „პანის“ ახალი ქართული თარგმანის პრეზენტაციაზე.
ამ ტექსტს კნუტ ჰამსუნის შემოქმედებაში განსაკუთრებული ადგილი უჭირავს. მასში სრულად და ზუსტად აისახა მწერლის შემოქმედების მთავარი თემები – თემა სიყვარულ-სიძულვილისა და ზეადამიანისა, რომელსაც ხელეწიფება როგორც გმირობის, ასევე დანაშაულის ჩადენა.
წიგნის მთავარი გმირები ლეიტენანტი თომას გლანი და ადგილობრივი ვაჭრის, მაქის ქალიშვილი ედვარდა არიან. რომანიც მათი მგზნებარე და დაუნდობელი სიყვარულის და, ზოგადად, ადამიანის გონების ლირიკული აღწერაა. მოქმედება ჩრდილოეთ ნორვეგიაში ვითარდება, ნურლანდის ტყისა და ზღვის ფონზე, რომელთა სილამაზესაც ჰამსუნი მსუყე ფერებით გვიხატავს.
მწერლის მიზანი მცირე მოცულობის, ყოველგვარი პოლემიკისგან დაცლილი ლირიკული ნაწარმოების შექმნა იყო. „პანი“ მიიჩნევა ნეორომანტიკის სახარებად, რომლის თითოეული თავი პოეზიის ნიმუშია.
წიგნს სკანდინავიური ცენტრის დირექტორი კახაბერ ლორია და რედაქტორი რუსუდან კოტეტიშვილი წარადგენენ.
დრო: 22 ნოემბერი, 19:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

ანა დოლიძის საჯარო ლექცია: „მარცხნივ თუ მარჯვნივ? სოციალურ-ეკონომიკური უფლებები ახალი კონსტიტუციის მიხედვით“
2017-11-22 18:00
22 ნოემბერს, ოთხშაბათს, 18:00 საათზე, ილიას სახელმწიფო უნივერსიტეტის G106 აუდიტორიაში სტუდენტურ საქმეთა დეპარტამენტისა და ილიაუნის სტუდენტ თენგიზ კალანდაძის ორგანიზებით საქართველოს პრეზიდენტის საპარლამენტო მდივანი ანა დოლიძე წაიკითხავს საჯარო ლექციას თემაზე: „მარცხნივ თუ მარჯვნივ? სოციალურ-ეკონომიკური უფლებები ახალი კონსტიტუციის მიხედვით“.
დრო: 22 ნოემბერი, 18:00 საათი
ადგილმდებარეობა: G106 აუდიტორია (გ. წერეთლის ქ. N1), ილიას სახელმწიფო უნივერსიტეტი
დასწრება თავისუფალია.

რატი ამაღლობელის „სიტყვის სახელოსნო“: „126 წლის გალაკტიონი“
2017-11-21 19:00
21 ნოემბერს, სამშაბათს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ პოეტი რატი ამაღლობელი წაიკითხავს ლექციას თემაზე: „126 წლის გალაკტიონი“. მომხსენებელი განიხილავს შემდეგ საკითხებს: გალაკტიონის წინათგრძნობა გალაკტიონამდელ წარსულში – აკაკისა და ბარათაშვილთან, გალაკტონი მისი შემდგომი თაობების პოეტებთან.
დრო: 21 ნოემბერი, 19:00 საათი
ადგილმდებარეობა: წიგნის სახლი „ლიგამუსი“ (ი.ჭავჭავაძის გამზ. №32), ილიას სახელმწიფო უნივერსიტეტი
დასწრება თავისუფალია.

ენის შემსწავლელი ინტენსიური კურსი ილიაუნის იტალიური კულტურის ცენტრში
2017-11-20 18:00
20 ნოემბერს 18:00 საათზე, ილიას სახელმწიფო უნივერსიტეტის იტალიური კულტურის ცენტრში გაიმართება საინფორმაციო შეხვედრა იტალიური ენის შემსწავლელ ინტენსიურ (სამთვიან)კურსებთან დაკავშირებით. კურსებს გაუძღვებიან იტალიელი და ქართველი ლექტორები. კურსის დამთავრების შემდეგ გაიცემა შესაბამისი სერტიფიკატი.
დრო: 20 ნოემბერი, 18:00 საათი
ადგილმდებარეობა: S501-502 აუდიტორიები (გ. წერეთლის ქ. N3), ილიას სახელმწიფო უნივერსიტეტი
დასწრება თავისუფალია.

„საღვთო ტყე“ – ტომას სტერნზ ელიოტის ესეების კრებულის პრეზენტაცია „ლიგამუსში“
2017-11-20 18:00
20 ნოემბერს, 18:00 საათზე, ილიას სახელმწიფო უნივერსიტეტის წიგნის სახლ „ლიგამუსში“ გაიმართება დიდი ანგლოამერიკელი პოეტისა და კრიტიკოსის, ტომას სტერნზ ელიოტის, ესეების კრებულის „საღვთო ტყე“ ქართული თარგმანის პრეზენტაცია. წიგნი თარგმნეს პაატა და როსტომ ჩხეიძეებმა და წელს გამოსცა ილიას სახელმწიფო უნივერსიტეტის გამომცემლობამ.
პრეზენტაციაზე კრებულის შესახებ მოხსენებებს წაიკითხავენ ილიას სახელმწიფო უნივერსიტეტის დოქტორანტები: დავით ცარიელაშვილი, ლევან ინაური, ნოდარ გოცირიძე, მაგისტრანტი ქეთევან გახოკია.
დრო: 20 ნოემბერი, 18:00 საათი
ადგილმდებარეობა: წიგნის სახლი „ლიგამუსი“ (ი.ჭავჭავაძის გამზ. №32), ილიას სახელმწიფო უნივერსიტეტი
დასწრება თავისუფალია

საინფორმაციო შეხვედრა ცენტრალური ევროპის უნივერსიტეტში სწავლის შესაძლებლობების გასაცნობად
2017-11-20 16:00
20 ნოემბერს,16:00 საათზე, ილიას სახელმწიფო უნივერსიტეტის A101 აუდიტორიაში საერთაშორისო განათლების ცენტრის წარმომადგენელი გამართავს საინფორმაციო შეხვედრას ცენტრალური ევროპის უნივერსიტეტში (უნგრეთი) სწავლის შესაძლებლობების გაცნობის მიზნით.
ცენტრალური ევროპის უნივერსიტეტი (CEU) აცხადებს მიღებას 49 სამაგისტრო და სადოქტორო პროგრამაზე 2018- 2019 აკადემიური წლისათვის შემდეგ დისციპლინებში:

ბიზნესი
კოგნიტური მეცნიერება (PhD)
ეკონომიკა
გარემოს დაცვა და პოლიტიკა
გენდერული კვლევები
ისტორია
საერთაშორისო ურთიერთობები
სამართალი
გამოყენებითი მათემატიკა
შუა საუკუნეების კვლევები
ნაციონალიზმის კვლევები
ქსელური მეცნიერება (PhD)
ფილოსოფია
პოლიტიკური მეცნიერება
საჯარო პოლიტიკა
სოციოლოგია და სოციალური ანთროპოლოგია

დარეგისტრირდით ლინკზე http://bit.ly/2j0joQt და თუ გსურთ დაფინანსების მოპოვება, უნივერსიტეტში გაგზავნეთ საგანაცხადო ფორმა თანდართულ საბუთებსა და ინგლისური ენის სტანდარტული ტესტების (iBT TOEFL, IELTS, GRE, etc) ქულებთან ერთად არაუგვიანეს 2018 წლის 1 თებერვლისა.
თვითდაფინანსებელ სტუდენტებს საგანაცხადო ფორმის გაგზავნა შეუძლიათ 2018 წლის 2 თებერვლიდან არაუგვიანეს 1 ივნისისა.
სასწავლო პროგრამებსა და აპლიკაციასთან დაკავშირებით დეტალური ინფორმაციის მისაღებად ეწვიეთ ცენტრალური ევროპის უნივერსიტეტის ვებგვერდს www.ceu.edu ან მოგვმართეთ საერთაშორისო განათლების ცენტრში შემდეგ მისამართებზე:
თბილისი – ჭოველიძის ქუჩა 10, ტელ. 2252615, ელფოსტა: cie@osgf.ge;
კონსულტაციები ყოველ ხუთშაბათს 15:00 საათზე.
ბათუმი – ნინოშვილის ქ. 35; უნივერსიტეტის I სართული, ოთახი N 26; ტელ. 275817
ახალციხე – რუსთაველის 106; უნივერსიტეტის შენობა; I კორპ.; II სართ; ტელ.: 221551
თელავი – ქართული უნივერსიტეტის ქ. N 1; V სართული; ტელ.: 273139
ქუთაისი – ა. წერეთლის სახელობის ქუთაისის სახელმწიფო უნივერსიტეტის V კორპ. I სართული; ტელ.: 551710071
უნივერსიტეტისა და კონკურსის შესახებ ინფორმაციას ასევე შეგიძლიათ გაეცნოთ საერთაშორისო განათლების ცენტრის ვებგვერდზე: www.cie.ge და სოციალურ ქსელ Facebook-ში: Center for International Education – Tbilisi და Access CEU – Georgia page
დრო: 20 ნოემბერი, 16:00 საათი
ადგილმდებარეობა: A101 აუდიტორია (ი. ჭავჭავაძის N32), ილიას სახელმწიფო უნივერსიტეტი
დასწრება თავისუფალია.

თვითმფრინავის ბიჭები – თაობათა პოზიცია
2017-11-18 17:00
18 ნოემბერს, 17:00-ზე, ილიას სახელმწიფო უნივერსიტეტის წიგნის სახლში „ლიგამუსი“ თბილისის მუზეუმების გაერთიანება – კოტე და სოსო წერეთლების მემორიალური ბინა-მუზეუმი – წარმოგიდგენთ ღონისძიებას „თვითმფრინავის ბიჭები – თაობათა პოზიცია“.
შეხვედრაზე ეპოქის ჭრილში განიხილება სოსო წერეთელისა და მისი მეგობრების მისწრაფება, ყოფილიყვნენ თავისუფალნი და თავი დაეღწიათ საბჭოთა რეჟიმისგან. გაიმართება მსჯელობა, რამდენად ამართლებს ეს მისწრაფება 1983 წლის 18 ნოემბერს მომხდარ ტრაგიკულ ფაქტს. ამ დღეს შვიდმა ქართველმა ახალგაზრდამ საბჭოთა საქართველოდან თვითმფრინავის გატაცება და ამ გზით დასავლეთში მოხვედრა სცადა. ამ ამბოხს შეეწირა შვიდი ადამიანი – ორი პილოტი და ბორტგამცილებელი, ორი მგზავრი და ორი გამტაცებელი. თინა ფეტვიაშვილს, რომელიც თვითმფრინავის გატაცებისას ფეხმძიმედ იყო, თოთხმეტი წლით თავისუფლების აღკვეთა მიუსაჯეს, დანარჩენებს კი – სასჯელის უმაღლესი ფორმა – დახვრეტა. 1984 წლის 3 ოქტომბერს განაჩენი სისრულეში იქნა მოყვანილი.
საღამოში მონაწილეობას მიიღებენ: ნათელა მაჭავარიანი, ზურაბ წერეთელი, მსახიობი ვახო ჩაჩანიძე, ილიას სახელმწიფო უნივერსიტეტის დოქტორანტი ანი კვირიკაშვილი, მაგისტრანტები – ნინო ენუქიძე და მაკა ოხანაშვილი, ივ. ჯავახიშვილის სახელობის თბილისის სახელმწიფო უნივერსიტეტის მაგისტრანტი სოფო ყანჩაშვილი და სხვ.
დრო: 18 ნოემბერი, 17:00 საათი
ადგილმდებარეობა: წიგნის სახლი „ლიგამუსი“ (ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

LECTURA DANTIS /დანტეს წაკითხვა – მორიგი შეხვედრა
2017-11-17 19:00
17 ნოემბერს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ ყოველკვირეული შეხვედრების ციკლის Lectura Dantis ფარგლებში გაიმართება მორიგი შეხვედრა, სადაც წავიკითხავთ და გავაანალიზებთ მეოთხე ქებას.
შეხვედრების ციკლი ეძღვნება დანტეს „ღვთაებრივი კომედიის“ ნელსა და დაკვირვებულ წაკითხვა-ანალიზს.
პროფესორმა ნოდარ ლადარიამ თითქმის დაასრულა ევროპული და მსოფლიო ლიტერატურის ამ უმნიშვნელოვანესი წიგნის ახალი პროზაული თარგმანი და სწორედ ეს, ჯერ კიდევ გამოუქვეყნებელი ქართული ტექსტი გახდება შეხვედრების კითხვისა და განხილვის საგანი.
შეხვედრების ციკლის მიზანია დანტეს, როგორც ევროპულ კულტურაზე რეფლექსიის გამორჩეული ობიექტის, და დანტეს, როგორც ევროპული კულტურის თვითრეფლექსიის განსაკუთრებული ფიგურის, ანალიზი, რათა უკეთ შევძლოთ იმის გაგება, თუ რა არის ის, რასაც დღეს ჩვენ ევროპას ვუწოდებთ.
დრო: 17 ნოემბერი, 19:00 საათი
ადგილმდებარეობა: წიგნის სახლი „ლიგამუსი“ (ილია ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

ბექა მინდიაშვილის საჯარო ლექცია
2017-11-17 19:00
17 ნოემბერს, 19 საათზე, ილიას სახელმწიფო უნივერსიტეტის A101 აუდიტორიაში ლიბცენტრის ეგიდით გაიმართება ბექა მინდიაშვილი ლექცია თემაზე: „რეალობის აღქმა სახარების პერსპექტივაში“. მომხსენებელი განიხილავს შემდეგ საკითხებს: ძალაუფლება, რწმენა, სიმდიდრე, ხსნა, წარმატება სახარების პერსპექტივაში და მისი კავშირი ლიბერალიზმთან.
დრო: 17 ნოემბერი, 19:00 საათი
ადგილმდებარეობა: A101 აუდიტორია (ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

შეხვედრა მეწარმე ქალებთან – გლობალური მეწარმეობის კვირეული ილიაუნიში
2017-11-16 19:00
16 ნოემბერს, 19:00 საათზე, ილიას სახელმწიფო უნივერსიტეტის ბიზნესის სკოლისა და ილიაუნის პრე-აქსელერატორ „ზუმაუთის“ ორგანიზებით, გლობალური მეწარმეობის კვირეულის ფარგლებში გაიმართება შეხვედრა მეწარმე ქალებთან.
ნინო ზამბახიძე, ბაია აბულაძე, ელენე ბერიძე და მედი ტლაშაძე, ტუსა ღარიბაშვილი და ქეთა ბეჟიტაშვილი
დრო: 16 ნოემბერი, 19:00 საათი
ადგილმდებარეობა: ილიას სახელმწიფო უნივერსიტეტის E კორპუსი, Forbes-ის აუდიტორია (405)
დასწრება თავისუფალია.

ალექსანდრ ეტკინდის „ისტორიის სწორი მხარე. უილიამ ბულიტის ინტელექტუალური ბიოგრაფია“ – წიგნის პრეზენტაცია „ლიგამუსში“
2017-11-16 19:00
16 ნოემბერს, 19 საათზე, ილიას სახელმწიფო უნივერსიტეტის წიგნის სახლ „ლიგამუსში“ გაიმართება გამომცემლობა „რემედას“ მიერ გამოცემული ალექსანდრ ეტკინდის წიგნის „ისტორიის სწორი მხარე. უილიამ ბულიტის ინტელექტუალური ბიოგრაფიის“ ქართული თარგმანის პრეზენტაცია, რომელშიც მონაწილეობას მიიღებს თავად წიგნის ავტორი.
ისტორიკოსი და კულტურის მეცნიერი ალექსანდრ ეტკინდი ფლორენციის ევროპული უნივერსიტეტის პროფესორი და აკადემიურ ბესტსელერებად ქცეული წიგნების „შეუძლებლის ეროსის“ და „შინაგანი კოლონიალიზაციის“ ავტორია. მისი ახალი წიგნი მოგვითხრობს ცნობილი ამერიკელი დიპლომატის, სსრკ-ში ამერიკის შეერთებული შტატების პირველი ელჩის, უილიამ ბულიტის (1891-1967) მოღვაწეობაზე. წიგნში გაანალიზებულია ამ მრავალმხრივი პიროვნების თეორიული ნააზრევი და 20-ე საუკუნის მსოფლიო-ისტორიული მნიშვნელობის მოვლენების მისეული ხედვა. ღონისძიების მასპინძელია ილიას სახელმწიფო უნივერსიტეტის სოციალური და კულტურის კვლევების ინსტიტუტი.
დრო: 16 ნოემბერი, 19:00 საათი
ადგილმდებარეობა: წიგნის სახლი „ლიგამუსი“ (ი.ჭავჭავაძის გამზ. №32), ილიას სახელმწიფო უნივერსიტეტი
დასწრება თავისუფალია.

ლევან ბერძენიშვილის საჯარო ლექცია:„ტოლერანტობა ლიტერატურაში“
2017-11-16 15:00
16 ნოემბერს, 15:00 საათზე, ილიაუნის წიგნის სახლ „ლიგამუსში“ ილიას სახელმწიფო უნივერსიტეტში არსებული თბილისის ახალგაზრდული ცენტრის ორგანიზებით, ტოლერანტობის საერთაშორისო დღესთან დაკავშირებით, ილიას სახელმწიფო უნივერსიტეტის პროფესორი, ფილოლოგი ლევან ბერძენიშვილი წაიკითხავს ლექციას თემაზე: „ტოლერანტობა ლიტერატურაში“.
შეხვედრა გაიმართება თბილისის ახალგაზრდული ცენტრის ორგანიზებით პროექტის „ტოლერანტობის, სამოქალაქო ცნობიერებისა და ინტეგრაციის მხარდაჭერის პროგრამა“ (PİTA) ფარგლებში, რომელიც ხორციელდება საქართველოს გაეროს ასოციაციასთან (UNAG), ფონდ ALPE-სა და ილიას სახელმწიფო უნივერსიტეტთან ერთად აშშ-ის საერთაშორისო განვითარების სააგენტოს (USAID) ფინანსური მხარდაჭერით.
ცენტრის შესახებ
თბილისის ახალგაზრდული ცენტრი ილიას სახელმწიფო უნივერსიტეტის ბაზაზე 2013 წელს დაარსდა. ცენტრის წევრები ქართველებთან ერთად საქართველოს მოქალაქე არაქართულენოვანი სტუდენტებიც არიან.
დრო: 16 ნოემბერი, 15:00 საათი
ადგილმდებარეობა: წიგნის სახლი „ლიგამუსი“ (მის.: ჭავჭავაძის გამზ N32), ილიას სახელმწიფო უნივერსიტეტი
დასწრება თავისუფალია.

ილიაუნის ლიტერატურულ კლუბში – შეხვედრა მთარგმნელ მაია ბადრიძესთან
2017-11-15 19:00
15 ნოემბერს, 19:00 საათზე, ილიას სახელმწიფო უნივერსიტეტის წიგნის სახლ „ლიგამუსში“ გეპატიჟებით მთარგმნელ მაია ბადრიძესთან შეხვედრაზე, რომელიც ვ. გ. ზებალდის რომანის „ემიგრანტები“ შესახებ ისაუბრებს.
რომანი მაია ბადრიძემ თარგმნა და „დიოგენემ“ გამოსცა.
„შესაძლებელია თუ არა, ჩვენს დროშიც შეიქმნას დიდი ლიტერატურა“? – ეს კითხვა სიუზენ ზონტაგმა დასვა თავის ესეში და იქვე დასძინა, რომ პასუხად ვ. გ.ზებალდის შემოქმედება გამოდგებოდა. დღეს უკვე მსოფლიო მნიშვნელობის მწერლად აღიარებულ ვ. გ. ზებალდს აკადემიური წრის გარდა არავინ იცნობდა. მან ცხოვრების დიდი ნაწილი ინგლისში გაატარა, სადაც გერმანულ ლიტერატურას ასწავლიდა უნივერსიტეტში. ზებალდი ორმოცს იყო გადაცილებული, როცა მისი წიგნები გამოქვეყნდა. მწერლის მოღვაწეობა ხანმოკლე აღმოჩნდა – 2001 წელს 57 წლის ასაკში ის ავტოკატასტროფაში დაიღუპა.
ზებალდის ყველა ტექსტში მნიშვნელოვანია გახსენებისა და მეხსიერების ფუნქციის ანალიზი, რომელსაც ის ტრავმული ადამიანების მაგალითზე იკვლევს. მის ტექსტებს თან სდევს მელანქოლიური ტონი. მწერალი მკაცრად აკრიტიკებდა მამების თაობას, ომის მოვლენებსა და ჰოლოკოსტზე მათ დუმილს ისევე, როგორც მოკავშირე ძალების მიერ საჰაერო ომის დროს გერმანული ქალაქების განადგურებას და ლიტერატურისა თუ საზოგადოების დუმილს.
დრო: 15 ნოემბერი, 19:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

ღამე თეატრში – გლობალური მეწარმეობის კვირეული ილიაუნიში
2017-11-15 18:30
15 ნოემბერს ილიას სახელმწიფო უნივერსიტეტის ბიზნესის სკოლის ლექტორები – სანდრო ასათიანი, გიორგი ისაკაძე, კახა მაღრაძე, ნინო პატარაია, გიორგი პაპავა, ნინო სუბელიანი, გიორგი ქადაგიძე და ნატალია შელეგია – გლობალური მეწარმეობის კვირეულის ფარგლებში 30-წუთიან მოხსენებებს წაიკითხავენ ილიაუნის თეატრის სცენაზე.

განრიგი
18:30-18:40 – გახსნა
18:40-19:10 – გიორგი ქადაგიძე, ილიას სახელმწიფო უნივერსიტეტის ბიზნესის სკოლა
თემა: „ინოვაციები თანამედროვე მსოფლიოში“
19:10-19:40 – გიორგი პაპავა, ილიას სახელმწიფო უნივერსიტეტის ბიზნესის სკოლა
თემა: „ინოვაციების როლი ეკონომიკის განვითარებაში“
19:40-20:10 – სანდრო ასათიანი, ილიას სახელმწიფო უნივერსიტეტის ბიზნესის სკოლა
თემა: „სტარტაპ კულტურა“
20:10-20:40 – ნატალია შელეგია, ილიას სახელმწიფო უნივერსიტეტის ბიზნესის სკოლა
თემა: „სტარტაპ მარკეტინგი“
20:40-21:10 – ნინო პატარაია, ილიას სახელმწიფო უნივერსიტეტის ბიზნესის სკოლა
თემა: „უნივერსიტეტის როლი მეწარმეობის განვითარებაში“
21:10-21:40 – კახა მაღრაძე, ილიას სახელმწიფო უნივერსიტეტის ბიზნესის სკოლა
თემა: „კომუნიკაციის როლი“
21:40-22:30 – ნინო სუბელიანი, ილიას სახელმწიფო უნივერსიტეტის ბიზნესის სკოლა
თემა: „ვლაპარაკობთ თუ არა ერთ ენაზე“; „ეს რომ მცოდნოდა…“
22:30-23:00 – გიორგი ისაკაძე, ილიას სახელმწიფო უნივერსიტეტის ბიზნესის სკოლა
თემა: „მედიის როლი მეწარმეობის ხელშეწყობის კუთხით“
23:00 – 23:30 – ფურშეტი

მომხსენებლების შესახებ
გიორგი ქადაგიძე ილიას სახელმწიფო უნივერსიტეტის ბიზნესის სკოლის პროფესორია. 2009-2016 წლებში იგი იყო საქართველოს ეროვნული ბანკის საბჭოს თავმჯდომარე და ბანკის პრეზიდენტი; სხვადასხვა წლებში მუშაობდა სააუდიტორო-საკონსულტაციო ფირმა „იუ-ბისი-ინტერნეიშენალში“, საქართველოს სახალხო ბანკში; იყო თბილისის მერიის საფინანსო სამსახურის უფროსი და საქართველოს გენერალური პროკურატურის ეკონომიკური დეპარტამენტის ხელმძღვანელი. 2009 წლამდე ხელმძღვანელობდა საქართველოს ფინანსური მონიტორინგისა და საფინანსო ზედამხედველობის სამსახურებს.
სანდრო ასათიანი ილიას სახელმწიფო უნივერსიტეტის ბიზნესის სკოლის პროფესორი, ჯეოლაბის ერთ-ერთი დამფუძნებელი, პირველი ქართულენოვანი სოციალური მედიის სახელმძღვანელოს ავტორი და თანაავტორია წიგნებისა: „ახალი მედია ჟურნალისტებისათვის“, „ვიდეო ადვოკატირება“ და სხვ. პროექტები: Online.iliauni.edu.ge; saba.com.ge; cybergala.me; kavshirebi.ge და სხვ.
ნატალია შელეგია არის ილიას სახელმწიფო უნივერსიტეტის ბიზნესის სკოლის პროფესორი, კულტურის კვლევის დოქტორი, ფლობს New England College-ის მაგისტრის ხარისხს ბიზნესის ადმინისტრირებაში. 2009-2013 წლებში იყო საქართველოს ეროვნული მუზეუმის კომუნიკაციის დეპარტამენტის ხელმძღვანელი; 2004-2009 წლებში მუშაობდა მარკეტინგისა და გაყიდვების სპეციალისტად საქართველოს ბანკში, ქართუ ბანკში, ტექს ჯგუფში და სარკე ქონსალთინგში, ფორბსის ბლოგერი.
ნინო პატარაია ილიას სახელმწიფო უნივერსიტეტის ბიზნესის სკოლის დეკანი, პროფესორია. 2014 წლიდან ასწავლის სალექციო კურსს ინოვაციურ მენეჯმენტში. ნინო პატარაია ფლობს University of Tampere-ს მაგისტრის ხარისხს მენეჯმენტსა და ადმინისტრირების მეცნიერებებში. 2008-2010 წლებში სწავლობდა University of Oslo-ში, University of Tampere-სა და University of Aveiro-ში უმაღლესი განათლების პოლიტიკა/ადმინისტრირება/მართვისა და ხარისხის უზრუნველყოფის მიმართულებით. 2014 წელს მოიპოვა Glasgow Caledonian University-ის (Glasgow, UK) დოქტორის ხარისხი. მისი ავტორობითა და თანაავტორობით გამოქვეყნებულია არაერთი სტატია საერთაშორისო რეფერირებად ჟურნალებში, ხოლო მისი კვლევის შედეგები წარდგენილი იყო მრავალ საერთაშორისო კონფერენციასა და სიმპოზიუმზე.
კახა მაღრაძე ილიას სახელმწიფო უნივერსიტეტის ბიზნესის სკოლის მოწვეული ლექტორი, პიარისა და მარკეტინგული კომუნიკაციების კომპანია ჯეპრას უფროსი კონსულტანტი და კლიენტებთან ურთიერთობის მენეჯერია. 2007 წლიდან დღემდე არის ივენთ მენეჯმენტისა და პიარის კურსის ლექტორი თბილისის პიარსკოლაში. კახა მაღრაძეს განხორციელებული აქვს 30-ზე მეტი ქართული და საერთაშორისო ორგანიზაციის პიარ და საკომუნიკაციო კამპანიები. არის ავტორი საჯარო მოხელეთა სამაგიდო წიგნისა „სტარტეგიული დაგეგმარება წარმატებული საზოგადოებასთან ურთიერთობისთვის“.
ნინო სუბელიანი ილიას სახელმწიფო უნივერსიტეტის ბიზნესის სკოლის მოწვეული ლექტორი, პიარისა და მარკეტინგული კომუნიკაციების კომპანია ჯეპრას უფროსი კონსულტანტი და პროექტების მენეჯერია; მას განათლება მიღებული აქვს ნიდერლანდების მარკეტინგის ინსტიტუტში და ფლობს პრაქტიკოსი მარკეტოლოგის ორმაგ დიპლომს NIMA – A level (Netherlands Institute of Marketing) და EMSQ-ს (European Marketing Confederation). 2001 წლიდან მოყოლებული ნინო მუშაობდა, როგორც კვლევით და საკონსულტაციო, ასევე არასამთავრობო და ბიზნესსექტორში პროექტების მართვისა და მარკეტინგული კომუნიკაციების მიმართულებით. მისი კარიერული განვითარება მარკეტინგსა და PR-ში დაიწყო „საზოგადოებრივი აზრის კვლევისა და მარკეტინგის ინსტიტუტში“, კომპანია IPM-ში. 2007 წლიდან მუშაობდა „ჰაიდელბერგცემენტ კაუკასუსის“ კომუნიკაციების მენეჯერის თანამდებობაზე.
გიორგი ისაკაძე ილიას სახელმწიფო უნივერსიტეტის ბიზნესის სკოლის პროფესორი, Forbes Georgias-ს მთავარი რედაქტორი და სატელევიზიო გადაცემების – „საქმიანი დილა“ და „ბიზნესკონტრაქტი“ ავტორია; 2009 წლიდან დღემდე არის შპს „თაჩ მედიას“ მმართველი პარტნიორი და შპს „ჯორჯიან მედია პროდაქშენ გრუპის“ ხელმძღვანელი; 2009 წელს მან დააფუძნა საქართველოს ბიზნესასოციაცია და იყო მისი პირველი ვიცე-პრეზიდენტი; 2007 წლიდან დღემდე შპს „ჯორჯიან შუგა მენეჯმენტის“ გენერალური დირექტორია; 2005 წლიდან დღემდე არის საინვესტიციო კომპანია „ლოგოს“ გენერალური დირექტორი; 2004-2008 წლებში კი იყო საქართველოს ბიზნესმენთა ფედერაციის აღმასრულებელი დირექტორი.
დრო: 15 ნოემბერი, 18:30-23:30
ადგილმდებარეობა: ილიაუნის თეატრი (ილია ჭავჭავაძის გამზირი #32)
დასწრება თავისუფალია.

სტარტაპ მარკეტი – გლობალური მეწარმეობის კვირეული ილიაუნიში
2017-11-15 17:00
15 ნოემბერს, 17:00 საათზე, გლობალური მეწარმეობის კვირეულის ფარგლებში, ილიას სახელმწიფო უნივერსიტეტის ბიზნესის სკოლისა და ილიაუნის სამრეწველო ინოვაციების ლაბორატორიის ორგანიზებით, გაიმართება სტარტაპ მარკეტი, სადაც წარმოდგენილი იქნება ფაბლაბ ილიაუნიში შექმნილი სხვადასხვა სტარტაპი:
Fully • ფული
Fully • ფული წარმოადგენს ნატურალური ტყავის ხელნაკეთი საფულეების ბრენდს.
Fully • ფულის საფულე არის ნივთი, რომელიც ყოველთვის ყველასგან გამოგარჩევთ, რადგან ის ხელნაკეთია და უმაღლესი ხარისხის ტყავისგან მზადდება.
Fully • ფულის საფულის დიზაინისა და ფერის შეცვლა მომხმარებელსაც შეუძლია, რაც მას მეტად ინდივიდუალურსა და ინდივიდუალურ გემოვნებაზე მორგებულს ხდის.
Mood
Mood Eyewear არის ხელნაკეთი ხის სათვალეების ბრენდი. დაარსდა 2017 წლის გაზაფხულზე. ჩვენ ვამზადებთ სხვადასხვა ძვირფასი ხის ჯიშისგან ინდივიდუალურად, კლიენტზე მორგებულ სათვალეს. ჩვენს მომსახურებაში ასევე შედის სასურველი გრავირება სათვალესა და მის ჩასადებ ყუთზე.
Handy
ჰენდი ქმნის ქალისა და მამაკაცის ხელნაკეთ მაჯის საათებს ნატურალური ტყავისა და ხის სინთეზით.
Light group
light group სტარტაპ კომპანია უკვე თითქმის სამი წელია, რაც ჩამოაყალიბდა. ნივთებს ორი ადამიანი ვამზადებთ. ჩვენ ვაწარმოებთ ბლოკნოტებს, სანათებს, ჩანთებს, სხვადასხვა საკანცელარიო ნივთებსა და აქსესუარებს. ძირითადად ვმუშაობთ ხის მასალაზე, თუმცა, შეკვეთებიდან გამომდინარე, ვიყენებთ ორგანულ მინასაც. ნივთებს ვყიდით საიტებით, განთავსებული გვაქვს თბილისში რამდენიმე მაღაზიაში.
მემორი
მემორი არის სტარტაპი, რომელიც ქართული წარმოების ტყავისგან სამახსოვრო აქსესუარებს ქმნის.
სტარტაპ მარკეტზე სტუმრებს საშუალება ექნებათ, გაეცნონ სტარტაპების მიერ შექმნილ პროდუქციას და შეიძინონ სტარტაპების მიერ შექმნილი პროდუქტები.
დრო: 15 ნოემბერი, 17:00 საათი
ადგილმდებარეობა: ილიაუნის თეატრის ფოიე (ი.ჭავჭავაძის გამზ. ნ32)
დასწრება თავისუფალია.

რატი ამაღლობელის „სიტყვის სახელოსნო“:„სოციალური იმპულსები XIX საუკუნის ქართულ პოეზიაში“
2017-11-14 19:00
14 ნოემბერს, სამშაბათს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ პოეტი რატი ამაღლობელი წაიკითხავს ლექციას თემაზე: „სოციალური იმპულსები XIX საუკუნის ქართულ პოეზიაში“. მომხსენებელი განიხილავს შემდეგ საკითხებს: ილია ჭავჭავაძის პოეტიკა, ლექსი როგორც პოლემიკის ინსტრუმენტი, ილიას „გამოცანები“ და „პასუხის პასუხი“, პოეტის ახლებური გააზრება – ილია და აკაკი.
დრო: 14 ნოემბერი, 19:00 საათი
ადგილმდებარეობა: წიგნის სახლი „ლიგამუსი“ (ი.ჭავჭავაძის გამზ. №32), ილიას სახელმწიფო უნივერსიტეტი
დასწრება თავისუფალია.

საჯარო ლექცია: „ტკივილი და ტკივილის მართვის თანამედროვე მიდგომები“
2017-11-14 18:00
14 ნოემბერს, 18:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ ავერსის კლინიკის ანესთეზიისა და ინტენსიური თერაპიის სამსახურის უფროსი, ექიმი-ანესთეზიოლოგი გოჩა გორგოძე წაიკითხავს ლექციას თემაზე „ტკივილი და ტკივილის მართვის თანამედროვე მიდგომები“.
დრო: 14 ნოემბერი, 18:00 საათი
ადგილმდებარეობა: წიგნის სახლი „ლიგამუსი“ (ი.ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

შეხვედრა სტარტაპებთან Vrex, Wifisher, Cnick, Pawwwn - გლობალური მეწარმეობის კვირეული ილიაუნიში
2017-11-13 19:00
13 ნოემბერს, 19:00 საათზე, ილიას სახელმწიფო უნივერსიტეტის ბიზნესის სკოლისა და ილიაუნის სამრეწველო ინოვაციების ლაბორატორიის ორგანიზებით, გლობალური მეწარმეობის კვირეულის ფარგლებში, გაიმართება სტარტაპ პანელი, რომელზეც მოწვეულები იქნებიან წარმატებული სტარტაპები: Vrex, Wifisher, Cnick, Pawwwn.
ღონისძიება გაიმართება პანელური დისკუსიის ფორმატით. შეხვედრაზე თქვენ გაიგებთ, თუ რატომ უნდა შექმნათ საკუთარი სტარტაპი დღეს და არ გადადოთ მომავლისთვის. თუ როგორ შეგიძლიათ, იყოთ ახალი სამუშაო ადგილების შემქმნელები თავად და აკეთოთ საზოგადოებისთვის ნამდვილად სასარგებლო საქმე. რა გამოწვევები გელოდებათ სტარტაპის შექნისას და რა წინააღმდეგობებს შეიძლება წააწყდეთ სტარტაპ საქმიანობის პროცესში.
დრო: 13 ნოემბერი, 19:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზირი N32), ილიას სახელმწიფო ინივერსიტეტი

ლევან შატბერაშვილის საჯარო ლექცია „ლიგამუსში“
2017-11-13 14:00
13 ნოემბერს, ორშაბათს, 14:00 საათზე, ილიას სახელმწიფო უნივერსიტეტის წიგნის სახლში „ლიგამუსში“ საბაკალავრო კურსის – „მეტაფორები, რომლებშიც ვცხოვრობთ” – ფარგლებში გაიმართება ფსიქოთერაპევტ ლევან შატბერაშვილის საჯარო ლექცია: „მეტაფორები ფსიქოთერაპიაში“
დრო: 13 ნოემბერი, 14:00 საათი
ადგილმდებარეობა: წიგნის სახლი „ლიგამუსი“ (ი.ჭავჭავაძის გამზ. №32), ილიას სახელმწიფო უნივერისტეტი
დასწრება თავისუფალია.

გლობალური მეწარმეობის კვირეული ილიაუნიში – 13-19 ნოემბერი, 2017
2017-11-13 10:00
13-19 ნოემბერს ილიას სახელმწიფო უნივერსიტეტი გლობალური მეწარმეობის ქსელის (GEN) ინიციატივას შეუერთდება და მონაწილეობას მიიღებს გლობალური მეწარმეობის კვირეულში.
კვირეული 160-ზე მეტ ქვეყანაში იმართება. მისი პარტნიორია 20000-ზე მეტი ორგანიზაცია. კვირეულის ფარგლებში მთელი მსოფლიოს მასშტაბით 35 000-ზე მეტი ღონისძიება იგეგმება, რომლებშიც მილიონობით ადამიანი მონაწილეობს.
2016 წლიდან მოყოლებული ილიას სახელმწიფო უნივერსიტეტი გლობალური მეწარმეობის კვირეულის პარტნიორია.
13-19 ნოემბერს, კვირეულის ფარგლებში, ილიას სახელმწიფო უნივერსიტეტი ორგანიზებას გაუწევს აქტივობებს, სემინარებს,საჯარო ლექციებსა და კონკურსებს.
ილიას სახელმწიფო უნივერსიტეტის მიერ კვირეულის ფარგლებში დაგეგმილი ღონისძიებები ფოკუსირებული იქნება ქალებისა და ახალგაზრდების სამეწარმეო შესაძლებლობათა გაძლიერებაზე.
http://gew.iliauni.edu.ge/

განრიგი
→ 10-18 ნოემბერი, მეიქათონი „იდეიდან პირველ ბიზნესამდე“ – გლობალური მეწარმეობის კვირეული
→ 12-17 ნოემბერი, ბიზნესიდეების კონკურსი ილიაუნის ბიზნესის სკოლის სტუდენტებისთვის – გლობალური მეწარმეობის კვირეული
→ 13 ნოემბერი, შეხვედრა სტარტაპებთან VREX, WIFISHER, CNICK, PAWWWN – გლობალური მეწარმეობის კვირეული ილიაუნიში
→ 15 ნოემბერი, სტარტაპ მარკეტი
→ 15 ნოემბერი, ღამე თეატრში – გლობალური მეწარმეობის კვირეული ილიაუნიში
→ 16 ნოემბერი, შეხვედრა მეწარმე ქალებთან
→ 18-19 ნოემბერი, ჰაკათონი „ციფრული ტურიზმი“ – გლობალური მეწარმეობის კვირეული ილიაუნიში

საჯარო ლექცია: „ჰომოფობიის კულტურული და პოლიტიკური განზომილება“
2017-11-10 19:00
10 ნოემბერს, 19:00 საათზე, ილიას სახელმწიფო უნივერსიტეტის A101 აუდიტორიაში ლიბცენტრის ეგიდით დავით კახაბერი წაიკითხავს საჯარო ლექციას: „ჰომოფობიის კულტურული და პოლიტიკური განზომილება“.
მომხსნებელი ისაუბრებს ჰომოფობიის კულტურულ და პოლიტიკურ საფუძვლებზე.
დრო: 10 ნოემბერი, 19:00 საათი
ადგილმდებარეობა: A101 აუდიტორია (ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

LECTURA DANTIS / დანტეს წაკითხვა – მორიგი შეხვედრა
2017-11-10 19:00
10 ნოემბერს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ ყოველკვირეული შეხვედრების ციკლის Lectura Dantis ფარგლებში გაიმართება მორიგი შეხვედრა, სადაც წავიკითხავთ და გავაანალიზებთ მესამე ქებას.
შეხვედრების ციკლი ეძღვნება დანტეს „ღვთაებრივი კომედიის“ ნელსა და დაკვირვებულ წაკითხვა-ანალიზს.
პროფესორმა ნოდარ ლადარიამ თითქმის დაასრულა ევროპული და მსოფლიო ლიტერატურის ამ უმნიშვნელოვანესი წიგნის ახალი პროზაული თარგმანი და სწორედ ეს, ჯერ კიდევ გამოუქვეყნებელი ქართული ტექსტი გახდება შეხვედრების კითხვისა და განხილვის საგანი.
შეხვედრების ციკლის მიზანია დანტეს, როგორც ევროპულ კულტურაზე რეფლექსიის გამორჩეული ობიექტის, და დანტეს, როგორც ევროპული კულტურის თვითრეფლექსიის განსაკუთრებული ფიგურის, ანალიზი, რათა უკეთ შევძლოთ იმის გაგება, თუ რა არის ის, რასაც დღეს ჩვენ ევროპას ვუწოდებთ.
დრო: 10 ნოემბერი, 19:00 საათი
ადგილმდებარეობა: წიგნის სახლი „ლიგამუსი“ (ილია ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

TeX-ით სარგებლობა ქართულ ენაზე
2017-11-10 18:00
2017 წლის 10 ნოემბერს, 18:00 საათზე, ილიას სახელმწიფო უნივერსიტეტის E207 აუდიტორიაში ლევან შოშიაშვილი (ივანე ჯავახიშვილის სახელობის თბილისის სახელმწიფო უნივერსიტეტი) გამართავს შეხვედრას თემაზე: TeX-ით სარგებლობა ქართულ ენაზე.
TeX-ი გამოიყენება როგორც საბუნებისმეტყველო, ასევე ჰუმანიტარული მიმართულების ქართულენოვანი, დოკუმენტებისთვის. შეხვედრაზე განხილული იქნება TeX-ის ქართული პაკეტის დაყენება/გამართვა Windows და Linux ოპერაციული სისტემებისთვის და მისი გამოყენების მაგალითები, როგორებიცაა მათემატიკური ფორმულები, პარალელური და კრიტიკული ტექსტები და ტექსტების ინდექსირება.
TeX/LaTeX დოკუმენტის მოსამზადებელი პროგრამული პაკეტია მსგავსად მაიკროსოფთ ვორდისა. ამ უკანასკნელისგან გასხვავებით, მას, ძირითადად, აკადემიური წრეების წარმომადგენლები იყენებენ.
TeX-ი შეიქმნა 1978 წელს ამერიკის მათემატიკური საზოგადოებისთვის მათემატიკური გამოსახულებების შემცველი მაღალი ხარისხის დოკუმენტების (წიგნი, ჟურნალი, სტატია) მოსამზადებლად. დღესდღეობით TeX-ს აქტიურად იყენებენ მათემატიკოსები, ფიზიკოსები, ქიმიკოსები, ასტრონომები, ფილოლოგები, გამომცემლობები და სხვ.
დრო: 10 ნოემბერი, 18:00 საათი
ადგილმდებარეობა: E207 აუდიტორია (ქ. ჩოლოყაშვილის გამზ. N3/5), ილიას სახელმწიფო უნივერსიტეტი

''Ethnobotany of the Caucasus" („კავკასიის ეთნობოტანიკა“) – წიგნის პრეზენტაცია „ლიგამუსში“
2017-11-09 18:00
9 ნოემბერს, ხუთშაბათს, 18:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ გაიმართება წიგნის ”Ethnobotany of the Caucasus” პრეზენტაცია. მასში გაერთიანებული სტატიების დიდი ნაწილი ეკუთვნით ილიას სახელმწიფო უნივერსიტეტის პროფესორებსა და ილიაუნის ბოტანიკის ინსტიტუტის მკვლევრებს. წიგნი ”European Ethnobotany“-ის სერიით გამოსცა „შპრინგერმა“, რომელიც ილიას სახელმწიფო უნივერსიტეტთან თანამშრომლობით აპირებს ამ სერიის გაგრძელებას.
წიგნს წარადგენს ექსპედიციისა და პროექტის ერთ-ერთი ხელმძღვანელი, პროფესორი ზაალ კიკვიძე.
კრებულის შესახებ
საქართველო, და მთლიანად კავკასია, მსოფლიოში ბოტანიკურად და ეთნოკულტურულად ერთ-ერთი უმდიდრესი რეგიონია და ეს განსაკუთრებულობა კაცობრიობის მთელ ისტორიას გასდევს ბიბლიური და ანტიკური დროიდან დღემდე. კავკასია აღიარებულია, როგორც ბიოლოგიური მრავალფეროვნების მსოფლიო მნიშვნელობის ცენტრი, რომელიც ენდემურ სახეობათა დიდი რიცხვის გამო საერთაშორისო საკონსერვაციო ორგანიზაციების პრიორიტეტებში შედის. კავკასია, ამავე დროს, მცენარეების გაკულტურების რვა მსოფლიო ცენტრს შორისაა. სწორედ სამხრეთ კავკასიაში განხორციელდა მრავალი საკვები მცენარის გაკულტურება. ამ გარემოებათა გამო დაგროვდა მცენარეთა და ადამიანთა მრავალათასწლოვანი ურთიერთობების ამსახველი უმდიდრესი ტრადიციული ეთნობოტანიკური ცოდნა, რომელიც არა მარტო ჩვენს ტრადიციებსა და კულტურაში ინახება, არამედ განსხეულებულია ძალიან ბევრ ადგილობრივ გაკულტურებული სახეობების ჯიშებსა და სახესხვაობებში.
სამწუხაროდ, დღეს იკარგება ეს უმდიდრესი კულტურული მემკვიდრეობა, ტრადიციული ცოდნა, ქრება ადგილობრივი ჯიშები. კრებულში მეცნიერულადაა დოკუმენტირებული ტრადიციული ცოდნა საქართველოში ეთნობოტანიკურად ყველაზე მნიშვნელოვანი 50 სახეობის შესახებ, ასევე წარმოდგენილია 25-25 სახეობა აზერბაიჯანიდან და სომხეთიდან. გამოცემა მიზნად ისახავს ტრადიციული ეთნობოტანიკური ცოდნისა და მასთან დაკავშირებული კულტურული მემკვიდრეობის დაცვას და, ამავე დროს, ემსახურება მცენარეთა შესახებ ცოდნის გავრცელებას.
დრო: 9 ნოემბერი, 18:00 საათი
ადგილმდებარეობა: წიგნის სახლი „ლიგამუსი“ (ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

ილიაუნის ჩემპიონატი კალათბურთში დასრულდა
2017-11-09 14:17
8 ნოემბერს დასრულდა ილიაუნის შიდასაუნივერსიტეტო ჩემპიონატი კალათბურთში
შეჯიბრებაში მონაწილეობდა 28 გუნდი. პლეიოფ-რაუნდის, ჯგუფური ეტაპის, მეოთხედფინალებისა და დაძაბული ნახევარფინალების შემდეგ ფინალში ერთმანეთს „გეგეშას ბიჭები“ და „BC არი-რა“ დაუპირისპირდნენ. შეხვედრა „გეგეშას ბიჭების“ უპირატესობით წარიმართა და მათივე გამარჯვებით, ანგარიშით 20:6 დასრულდა.
III ადგილისათვის მატჩში ერთმანეთს „პეპელა“ და ”House of Luck” დაუპირისპირდნენ. შეხვედრა ძალიან საინტერესო და დაძაბული გამოდგა. ძირითადი დრო დასრულდა ანგარიშით 20:20. დამატებით ტაიმში კი 2 ქულის მოპოვება ”House of Luck”-მა შეძლო და ბრინჯაოს პრიზიორი გახდა.
ჩემპიონატის შედეგები სრულად იხილეთ აქ.
იხილეთ ჩემპიონატის ფოტომასალა: https://goo.gl/qq7MYS

ილიაუნის ლიტერატურულ კლუბში: კოკა ბრეგაძის საჯარო ლექცია „ნიკოლოზ ბარათაშვილი და ქართული რომანტიზმი“
2017-11-08 19:00
8 ნოემბერს, 19:00 საათზე, ილიაუნის წიგნის სახლ „ლიგამუსში“ ილიაუნის ლიტერატურული კლუბი ნიკოლოზ ბარათაშვილის 200 წლის იუბილეს აღნიშვნის ფარგლებში გეპატიჟებათ თბილისის სახელმწიფო უნივერსიტეტის ასოცირებული პროფესორის, კოკა ბრეგაძის საჯარო ლექციაზე.
ლექციაზე ბარათაშვილის ლირიკული ტექსტების ჰერმენევტიკული ანალიზის, ანუ საკუთრივ ტექსტის დაფარული საზრისის განმარტება-გაგებაზე ორიენტირებული ინტერპრეტაციის საფუძველზე გამოკვეთილი იქნება მისი პოეზიის საკუთრივ რომანტიკული სპეციფიკა (მსოფლმხედველობა, სახისმეტყველება).
ლექციის დასასრულს განხილული იქნება ნიკოლოზ ბარათაშვილის ლირიკის რამდენიმე ნიმუშის გერმანული თარგმანი (მთარგმნელი: რაინერ კირში).
პოეტური კრებული „ფიქრნი მტკვრის პირას“ ქართული წიგნის ეროვნული ცენტრის ხელშეწყობით სულ ახლახანს გამოსცა გერმანიაში გამომცემლობა „Arco“-მ.
დრო: 8 ნოემბერი, 19:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

საჯარო ლექცია: „გარიელის (Melanitta fusca) კონსერვაცია საქართველოში“
2017-11-08 16:00
8 ნოემბერს, 16:00 საათზე, ილიას სახელმწიფო უნივერსიტეტის G106 აუდიტორიაში ილიაუნის მკვლევარი, მაგისტრანტი ნიკოლოზ პაპოშვილი წაიკითხავს მოხსენებას თემაზე: „გარიელის (Melanitta fusca) კონსერვაცია საქართველოში“.
ნიკოლოზ პაპოშვილი ახორციელებს კვლევით-გარემოსდაცვით პროექტს, რომელიც ეხება იშვიათი ფრინველის, გარიელის (Melanitta fusca), კონსერვაციას საქართველოს ფარგლებში.
გარიელი კლასიფიცირებულია, როგორც მოწყვლადი (VU) სახეობა IUCN- ის მიერ, ხოლო საქართველოს წითელი ნუსხის მიხედვით – როგორც გადაშენების პირას (EN) მყოფი სახეობა. დღესდღეობით საქართველოში გარიელის მობუდარი პოპულაცია მხოლოდ ტაბაწყურის ტბაზე შემორჩა, თუმცა პოპულაციის რიცხოვნობა ყოველწლიურად კლებულობს.
პროექტის მიზანია გარიელის შენარჩუნება და მათი რიცხოვნობის გაზრდა. გასული ოთხი თვის განმავლობაში ჯგუფი მუშაობდა ტაბაწყურზე პოპულაციის რიცხოვნობისა და მათზე მოქმედი ძირითადი საფრთხეების დასადგენად და ადგილობრივ მოსახლეობაში ცნობიერების ასამაღლებლად.
კვლევის შედეგების საფუძველზე პროექტზე მომუშავე ჯგუფმა სამომავლო კონსერვაციული გეგმა შეიმუშავა, რაც თავიდან აგვაცილებს საქართველოდან გარიელის გადაშენებას.
დრო: 8 ნოემბერი, 16:00 საათი
ადგილმდებარეობა: G106 აუდიტორია (გ. წერეთლის ქ. N1), ილიას სახელმწიფო უნივერსიტეტი
დასწრება თავისუფალია.

„მწერალი და ბედისწერა“– გაგა ნახუცრიშვილის საჯარო ლექცია ანტუან დე სენტ-ეგზიუპერის ცხოვრებასა და შემოქმედებაზე
2017-11-08 14:00
8 ნოემბერს, 14:00 საათზე, ილიას სახელმწიფო უნივერსიტეტის თეატრის ფოიეში გაგა ნახუცრიშვილი წაიკითხავს ლექციას ანტუან დე სენტ-ეგზიუპერის ცხოვრებისა და შემოქმედების შესახებ, ისაუბრებს, როგორ დაიწერა „პატარა პრინცი“ და „ადამიანთა მიწა“, დაუსრულებელი რომანი „ციტადელი“ და სხვ.
ამ შეხვედრით დაიწყება ლექციების ციკლი, რომელიც გაგრძელდება საუბრებით კლასიკოსი მწერლების ცხოვრებისა და შემოქმედების შესახებ. განხილული იქნება ქართველ და უცხოელ მწერალთა ცხოვრებისა და წერის სტილი. მათი შემოქმედება და ცხოვრება ხომ ხშირად საბედისწეროდ ჰგავდა ერთმანეთს. ხანდახან კი, პირიქით, სრულიად განსხვავებული იყო. არც ავტორები ჰგავდნენ ერთმანეთს – ზოგი „კაბინეტის“ მწერალი იყო, ზოგიც საკუთარ ცხოვრებას გვაზიარებდა. რით ჰგავდნენ ერთმანეთს და რითი განსხვავდებოდნენ ერთმანეთისგან ავტორები და მათი შემოქმედება? რა განაპირობებდა ამას – დრო, გარემო თუ მათი ინდივიდუალიზმი? რატომ იქმნებოდა კატაკლიზმების დროს დიდი ხელოვნება? რითი განსხვავდებოდნენ ავტორები სხვა ადამიანებისგან, რა იყო მათში ასეთი განსაკუთრებული, რაც ახლაც ასე გვიზიდავს?
შეხვედრების ბოლოს გაიმართება თემის განხილვა.
დრო: 8 ნოემბერი, 14:00 საათი
ადგილმდებარეობა: ილიაუნის თეატრი (ილია ჭავჭავაძის გამზირი N32)
დასწრება თავისუფალია.

ნათია გოცაძის მასტერკლასი: „7 ნაბიჯი სურვილიდან შედეგამდე“
2017-11-06 14:00
6 ნოემბერს, 14:00 საათზე, ილიას სახელმწიფო უნივერსიტეტის ბიზნესის სკოლის ინიციატივით ილიაუნის E207 აუდიტორიაში გაიმართება PR აკადემიის დირექტორის, ნათია გოცაძის მასტერკლასი „7 ნაბიჯი სურვილიდან შედეგამდე“.
მასტერკლასის თემა: როგორ მივაღწიოთ მიზანს.
საუბარი შეეხება მიზნის მიღწევის ტექნიკებსა და ბარიერებს, რომლებსაც ვაწყდებით ამ პროცესში.
ასევე

როგორ ვაქციოთ სურვილი მიზნად და რა განსხვავებაა ოცნებასა და მიზანს შორის;
როგორ შევიქმნათ და შევინარჩუნოთ მოტივაცია;
როგორ ჩამოვაყალიბოთ მიზანი ისე, რომ მისი მიღწევა შესაძლებელი გახდეს;
რა არის წარმატება და როგორ იქმნებიან წარმატებული ადამიანები.

ინფორმაცია სპიკერის შესახებ
ნათია გოცაძე არის PR აკადემიის დამფუძნებელი და დირექტორი, საჯარო მმართველობის დოქტორი. მას აქვს 15-წლიანი გამოცდილება კომუნიკაციების სფეროში, სერტიფიცირებული ბიზნესტრენერია 7-წლიანი გამოცდილებით; ნათია გოცაძის საავტორო პროგრამებია: არავერბალური კომუნიკაცია და ზეგავლენის ჟესტები, ურთიერთობის ფსიქოლოგია და ადამიანების მართვა, საზოგადოებასთან ურთიერთობა, ეფექტური კომუნიკაცია და სხვ. იგი არის ამერიკის პიარ ასოციაციის (PRSA) წევრი; 2015 წლიდან – PR აკადემიის საერთაშორისო განათლების ცენტრის დამფუძნებელი, 2015 წლიდან – ვარშავის მენეჯმენტის უნივერსიტეტის ავტორიზებული პროფესორი.
დრო: 6 ნოემბერი, 14:00 საათი
ადგილმდებარეობა: E 207 აუდიტორია (ჩოლოყაშვილის გამზ. N3/5), ილიას სახელმწიფო უნივერსიტეტი
დასწრება თავისუფალია.
